૮૦ વર્ષની જૈફ વયે સતત કાર્યરત રહી ભગવતસિંહજીએ શારીરિક, માનસિક અને આર્થિક ભોગ આપી ગુર્જરી ગિરાને એક અમૂલ્ય મહિમુકુટથી શણગારવાનો મહાન પ્રયાસ કર્યો હતો તે જ રીતે શ્રી રતિલાલ ચંદરયા પણ ૮૭ વર્ષની જૈફ વયે ગુજરાતી ભાષા વિશે સતત ચિંતિત છે. તેમનો આ માતૃભાષા પ્રત્યેનો પ્રેમ અવિરલ છે. અને આજના કૉમ્પયૂટર યુગમાં આધુનિક ટૅક્નોલૉજીના માધ્યમથી ગુજરાતી શબ્દકોશ અને અન્ય માહિતીને સંગૃહિત કરવાની અને લાખો લોકો સુધી પહોંચાડવા માટે તેમણે જ્ઞાનયજ્ઞનો પ્રારંભ કર્યો જે ‘ગુજરાતીલૅક્સિકોન’ નામથી પ્રચલિત છે.